Forum Perdana Ehwal Islam Khas Merdeka 2018

Forum Perdana Ehwal Islam Khas Merdeka 2018 diadakan di Masjid Putra, Putrajaya, Malaysia pada 30 Ogos 2018.

Forum perdana yang dianjurkan sempena sambutan Hari Kebangsaan 2018 itu turut dihadiri Perdana Menteri, Mahathir Mohamad, dan isteri Perdana Menteri, Siti Hasmah Mohd Ali.

Bertemakan ‘Sayangi Malaysiaku’, forum itu menampilkan tiga panelis terkenal iaitu Pensyarah Kanan Fakulti Syariah dan Undang-Undang, Universiti Sains Islam Malaysia (USIM), Prof Madya Nik Salida Suhaila Nik Saleh; pendakwah bebas, Ustaz Mohd Elyas Ismail dan pendakwah selebriti, Asyraf Mohd Ridzuan atau lebih dikenali sebagai Imam Muda Asyraf. Ustaz Mohamad Zarifi Mohamad Daud bertindak sebagai pengantara forum berkenaan.

Forum selama satu jam setengah itu turut disiarkan secara langsung menerusi Radio Televisyen Malaysia (RTM). Forum itu turut dihadiri beberapa menteri Kabinet antaranya Menteri Wilayah, Khalid Abdul Samad dan Menteri di Jabatan Perdana Menteri (Agama), Mujahid Yusof.

Rujukan

Kategori:Kepimpinan Mahathir Mohamad kedua